‘साठोत्तरी कहानी की सर्वोच्च उपलब्धि जिन कहानीकारों में देखी जाती है, उनमें ज्ञानरंजन का नाम अप्रतिम है। ज्ञानरंजन अद्भुत कथा संभावनाओं और सामर्थ्य वाले ऐसे कथाकार हैं जो एक ओर अपने समय के आदमी और उसके भीतर-बाहर जन्म ले रहे तेज बदलावों के प्रति पूरी तरह चौकन्ने और प्रतिबद्ध हैं तो दूसरी ओर अपनी भाषा को‘एक संपूर्ण कथा भाषा बनाने’ के लिए उसके गैर जरूरी छिलके उतारकर उसे एक तरह की ताजगी, चमक और निखार देते हैं। इसी तरह की कथा-भाषा में ‘फेंस के इधर और उधर’, ‘घंटा’, ‘बहिर्गमन’ जैसी कथाओं का लिखा जाना संभव था, जिन्होंने ज्ञानरंजन को अपार कीर्ति दी।’ 1